OBH 4049/2000.
Az állampolgári jogok országgyűlési biztosának jelentése
Ügyintéző: Dr. Gáspárné dr. Pere Katalin

Az eljárás megindulása:
	A panaszos a Péterfy Sándor utcai Kórház ápolónője, beadványában azt sérelmezi, hogy illetményével, illetve társadalombiztosítási ellátásai folyósításával kapcsolatban problémái vannak. Az elmúlt évek során többször fordult az elszámolást végző FÁKISZ-hoz, de megnyugtató magyarázatot vagy elszámolást nem kapott. Volt olyan hónap, amikor csupán 5000 Ft-ot kapott, majd valamivel többet, mint a járandósága lett volna, az elszámolás és az OTP folyószámla sem egyezett.
A FÁKISZ fenti eljárása gondot és létbizonytalanságot okozott a családnak.

Érintett alkotmányos jogok:
•	Szociális biztonsághoz való jog [Alkotmány 70/E. § (1)-(2) bekezdése]
•	Tisztességes eljáráshoz való jog (Alkotmány 2. §)

Alkalmazott jogszabályok:
•	A kötelező egészségbiztosítási ellátásról szóló 1997. évi LXXXIII. tv. (Ebtv.)
•	A családok támogatásáról szóló 1998. évi LXXXIV. tv. (Cstv.)
•	A közalkalmazottak jogállásáról szóló 1992. évi XXXIII. tv. (Kjt.)

Megállapított tényállás:
	A panasz alapján a szociális biztonsághoz és a tisztességes eljáráshoz való jog sérelmének gyanúja miatt vizsgálatot indítottam. A vizsgálat lefolytatására az Országos Egészségbiztosítási Pénztár Fővárosi és Pest Megyei Egészségbiztosítási Pénztára Általános Területi Főosztályvezetőjét (Hivatalvezető) kértem fel. A vizsgálat a panaszos társadalombiztosítási és illetményszámfejtési feladatait ellátó Fővárosi Területi Államháztartási és Közigazgatási Információs Szolgálatnál (FÁKISZ) történt. A vizsgált időszak 1997. október 27-től 2001. január 31-ig terjedő idő, különös tekintettel az 1998. évre (lásd 1. számú melléklet).
	Az illetményszámfejtéssel kapcsolatos panasz vizsgálatára, mivel nem hatósági jogkörben hozott intézkedésből származik, az országgyűlési biztos nem rendelkezik hatáskörrel, erről a hivatalvezető a panaszost a 2000. szeptember 1-jén kelt levelében tájékoztatta. A vizsgálat tehát a kifizetőhely társadalombiztosítási (hatósági) feladatai ellátásával összefüggő panaszra terjed ki, csupán érintőlegesen foglalkozik a munkabér és azzal egy tekintet alá eső ellátások kérdéskörével.
A vizsgálat az igényérvényesítéskor hatályos jogszabályok figyelembevételével a következőket állapította meg.
A panaszos és munkáltatója a Péterfy Sándor utcai Kórház között a biztosítási jogviszony 1987. április 1-jétől áll fenn.

1.	A panaszos 1997. október 27-től 1998. január 7-ig keresőképtelen volt. 1997. október 27-től 1997. november 14-ig a betegszabadságra járó díjazásban, ezt követően táppénzben részesült. A kifizetőhely azonban tévedett az ellátás naptári napi átlagának megállapításánál, mert tévesen határozta meg az osztószámot, ezért a fenti időre 898 Ft jogalap nélküli kifizetésre került sor.

2.	A panaszos második gyermeke születésétől 1998. január 8-tól 1998. június 24-ig terhességi-gyermekágyi segélyre volt jogosult. A kötelező egészségbiztosítás ellátásairól szóló LXXXIII. tv. (Ebtv.) 42. § (3) bekezdése szerint a táppénzre vonatkozó jogszabály alkalmazhatóságának feltételeivel nem rendelkezett, mert az 1995. augusztus 11-én született gyermekével gyermekgondozási díjban részesült. A kifizetőhely azonban az ellátást az irányadó időszakban elért jövedelme alapján (táppénz szabály) folyósította, majd a hibát észlelve 1998. augusztus hóban ismét tévesen nem az 1998. január, hanem az 1998. február hótól érvényes besorolási bérek figyelembevételével, de a január hónap naptári napjainak számával osztva megállapított differenciát utalta.
    A fenti hibák miatt a mostani vizsgálat 1099 Ft jogalap nélküli kifizetést állapította meg.

A vizsgálat egyéb megállapításai:
Mivel a panaszos 1998. január és február hónapra munkabért kapott, a terhességi-gyermekágyi segély számfejtését 1998. március hónapban kezdték csak meg. Március hónapban számfejtett ellátások:
1998. január 1-jétől január 7-ig járó 5709 Ft táppénz, 1998. január 8-tól március 31-ig megállapított terhességi-gyermekágyi segély az 1998. március havi 10 800 Ft, és az 1998. január-február hóra visszamenőleg megállapított 13 200 Ft családi pótlék, összesen 96 400 Ft. A fenti összegből a január-február havi munkabér levonása, valamint nyugdíj- és egészségbiztosítási járulék, személyi jövedelemadó előleg korrekció végrehajtása után kifizetendő 39 922 Ft.
A fenti összeg kifizetése időben nem történt meg, mert a panaszos a jogos járandóságot munkahelyén nem vett fel. Erről a Péterfy Sándor utcai Kórház értesítése 1998. április 28-án érkezett a FÁKISZ-hoz. A fenti ellátások kiutalása csak 1998. augusztus 14-én történt meg.

3. A panaszos 1998. május 28-tól 1999. április 1-ig az 1998. január 8-án született beteg gyermeke ápolása miatt keresőképtelenséget igazolt. Ezen időtartamon belül 1998. május 28-tól 1998. június 24-ig terhességi-gyermekágyi segélyre és gyermekápolási táppénzre is jogosult volt. Bár az iratanyagban nem lelhető fel a panaszos nyilatkozata, hogy melyik ellátást választja, nem kifogásolható, hogy a kifizetőhely a gyermekápolási táppénzre való jogosultságát állapította meg 1998. június 25-tel. Ezt követően azonban 1998. június 25-től 1999. április 1-ig az egészségbiztosításról szóló 1997. évi LXXXIII. törvény 48. § (2) bekezdésével ellentétesen nem az irányadó időszakban elért egészségbiztosítási járulékalapot képező jövedelem alapján folyósította az ellátást, hanem a korábban tévesen megállapított terhességi-gyermekágyi segély összegével (1998. februártól érvényes besorolási bér, osztószám 31). Az ellátás 4223 Ft jogalap nélküli kifizetést okozott.
A vizsgálat azt is megállapította, hogy a terhességi-gyermekágyi segélyre és a gyermekápolási táppénzre vonatkozó igényeket a kifizetőhely a szükséges alapbizonylatok beérkezéséhez viszonyítva késedelmesen folyósította, illetve azokat figyelmen kívül hagyva munkabért folyósított.

4. A panaszos gyermekápolási táppénzre való jogosultságának megszűnésétől, 1999. április 2-től 2000. február 29-ig gyermekgondozási segélyben részesült. 2000. március 1-től 2000. június 21-ig keresőképtelen volt. Ezen időre 2000. március 1-től 2000. március 21-ig betegszabadságra járó díjazásban, ezt követően táppénzben részesült.
A panaszosnak 2000. június 22-én megszületett harmadik gyermekére terhességi-gyermekágyi segélyt igényelt és kapott 168 napra, 2000. június 22-től december 6-ig, a szülési szabadság idejére, helyes összegben, 2000. augusztus hóra azonban a kifizetőhely egy havi munkabért is kiutalt a panaszosnak (2000. szeptember 11-én). Az Ebtv. 41. § (1) bekezdése a.) pontja szerint nem jár a terhességi gyermekágyi segély a biztosítottnak a szülései szabadságnak arra a tartamára, amelyre a teljes keresetét megkapta. A kifizetőhely 2000. október 6-án hozott határozatával a jogalap nélküli munkabér visszafizetésére kötelezte.

5. A családi pótlék megállapításával és folyósításával kapcsolatos vizsgálati megállapítások:
A panaszos 1998. január 8-án született gyermekére az 1998. február 9-én kelt igénybejelentésre 1998. március hónapban a visszamenőleg járó 14 800 Ft helyett 13 200 Ft-ot kapott. 
Az 1998. márciusban ki nem fizetett ellátások kiutalásakor a hibát észlelte a kifizetőhely az 1600 Ft különbözetet augusztusban folyósította.
A panaszos 2000. június 22-én született harmadik gyermekéről bejelentett igényén sem dátum, sem aláírás nem szerepelt. A FÁKISZ a hiányosan benyújtott igénybejelentést és az együttélő szülők nyilatkozatát 2000. szeptemberben "érkeztette".

6. A panaszos 2001. január 5-én kelt, 2001. január 10-én érkezett igénybejelentése alapján a terhességi-gyermekágyi segély lejártát követően gyermekgondozási díjfolyósítását kérte a 2000. június 22-én született Gergely utónevű gyermeke után. 2000. december 1-től december 31-ig, valamint 2001. január hóra járó gyermekgondozási díj számfejtése és a panaszos folyószámlájára történt átutalása helyes összegben megtörtént.
A családok támogatásáról szóló 1998. évi LXXXIV. törvény (Cst.) 37. § (1) bekezdése szerint az ellátás az igénybejelentés időpontjától jár, feltéve hogy a benyújtás időpontjában a jogosultsági feltételek fennállnak. Az ellátást az igénybejelentés napját megelőző második hónap első napjától kell megállapítani, ha a jogosultsági feltételek ettől az időponttól kezdve fennállnak. Ennek megfelelően a panaszos harmadik gyermeke után járó családi pótlékot 2000. július hótól helyesen folyósította a kifizetőhely.

A Fővárosi Területi Államháztartási és Közigazgatási Információs Szolgálat osztályvezetőjének 2000. október 13-án kelt írásos nyilatkozata szerint a "fákisz vezetése"  elrendelte a panasz vizsgálatát, a korábban az OBH 1530/200. számú ügyben folyt vizsgálatra is tekintettel a Péterfy Sándor utcai Kórház 1997-98-as időszakra vonatkozó, valamint az intézmény akkori számfejtését végző munkatársa teljes tevékenységére vonatkozó tételes felülvizsgálatot.
	A vizsgálat alapján megállapítottam, hogy a panasz megalapozott. Az Alkotmány 70/E. §-ában biztosított szociális biztonsággal összefüggésben visszásságot okozott a Fővárosi Területi Államháztartási Szolgálat (FÁKISZ), mert a panaszos különböző járandóságát (munkabér, betegszabadságra járó díjazás, tgys., táppénz, családi pótlék) tévesen állapította meg, illetve az ellátások kiutalása többször késve történt, a tévesen kiutalt munkabér kifizetéséről is késve hozott határozatot. A fentiek miatt figyelemmel arra a tényre is, hogy az ellátások utalása folyószámlára történt, a panaszosnak az ellátási bizonytalanság anyagi gondot okozott. Továbbá az Alkotmány 2. §-ában deklarált jogállamiságból fakadó tisztességes eljáráshoz való joggal összefüggésben visszásságot okozott, hogy a panaszos többszöri jelzésére sem történt eredményes intézkedés ellátásai pontos és időben történő megállapítására és folyósítására. A több címen járó ellátás választási lehetőségéről, valamint észrevételeiről nyilatkozat, feljegyzés nem található. A FÁKISZ osztályvezetőjének nyilatkozata szerint elrendelt vizsgálat nem vezetett eredményre, illetve elégtelennek bizonyult a vizsgálat során megállapított alkotmányos emberi jogokkal összefüggő sérelem orvoslására, hiszem még 2000. augusztusban is téves kifizetés történt (2000. szeptember 11-én).
	A jelen, valamint az OBH 1530/2000. számon lefolytatott vizsgálat során megállapított alkotmányos emberi jogokkal összefüggő sérelemre, valamint arra is tekintettel, hogy 2001. január 1-jétől a korábban egészségbiztosítási pénztár feladatát képező családi ellátás megállapítását és folyósítását is a FÁKISZ látja el - az állampolgári jogok országgyűlési biztosáról szóló 1993. évi LIX. törvény (Obtv.) 20. § (1) bekezdésében biztosított hatáskörömben - ajánlom a Fővárosi Területi Államháztartási és Közigazgatási Információs Szolgálat igazgatójának, hogy
•	fontolja meg egy olyan intézkedési terv (cselekvési-ellenőrzési program végrehajtása, felelősökkel, határidővel, jelentési kötelezettséggel stb.) elkészítését, mely a jövőre nézve megszünteti a panaszoséhoz hasonló ügyintézést, illetve amely - figyelemmel az állampolgárok szociális biztonsághoz és tisztességes eljáráshoz való jogára - alkalmas arra, hogy az irányítása alá tartozó szervezeti egységek beosztottai a jövőben fokozott figyelmet fordítsanak a törvényben rögzített eljárási rend betartására.

Kérem a Fővárosi Területi Államháztartási és Közigazgatási Információs Szolgálat igazgatóját, hogy ajánlásommal kapcsolatos álláspontjáról, esetlegesen tett intézkedéseiről az Obtv. 20. § (1) bekezdésében meghatározott 30 napon belül szíveskedjen tájékoztatni, továbbá, amennyiben az ajánlás szerinti intézkedési tervet kiadja, úgy azt küldje meg nekem.

Budapest, 2001. március 21.

Gönczöl Katalin

1998. évi járandóságok														         1 sz. melléklet
Hó	Munka-
   bér	Térít-
mény	Gyerm.
ápolás	Táp-pénz	Kórház	 GYÁS	Csal.
pótl.	Anya-
sági	Össz.
  jöv.	Nyugd.
+Eü.	Jöv.adó
+ mv.	Össz.
 lev.	Kifize-
tendő	Utalva	

I.	

34.800	XII.01-XII.31
 34.800	

     -	XII.01-
XII.31.
 25.808	

      -	

      -	

  3.400	

      -	

 29.208	

       -	

   1.134	

   1.134	

 28.074	munkah.
kifizetés
II.03.	
    -	      -	      -	     -	      -	      -	      -	      -	 20.550	 20.550	       -	      -	      -	 20.550	házipénzt. I.12.	

II.	 
 34.800	    
      -	    
      -	    
      -	    
      -	    
     -	   
  3.400	      
      -	
 38.200	  
   3.480	  
   3.834	    
   7.314	
30.886	munkah.
kifiz.II.03.	

III.														A dolgozó nem
vette fel, intézm.
visszaküldte IV.22.	

IV.	
 36.250	
      -	
      -	
      -	
      -	
      -	
 10.800	
       -	
 47.050	
  3.626	
  4.280	
   7.906	
 39.144	munkah. kifiz.
V.03.	

V.	

 36.250	IV.01.-
IV.30.
 36.250	

      -	

       -	

      -	IV.01-
V.31.
 49.014	

 12.200	

       -	

 61.214	

      -	

  8.622	

   8.622	 

 52.592	munkah.
kifizetés
VI.03.	

VI.	

 36.250	V.01-
VI.24.
 65.909	

      -	

       -	

       -	VI.01-
VI.24.
 19.284	

 12.200	

       -	

   1.825	

  -2.966	

    -445	

  -3.411	

   5.236	munkah.
kifizetés
VII.03.	

VII.	

 36.250	VI.25-
VI.30.
  6.591	  

       -	

       -	

       -	

      -	

 12.200	

       -	

 41.859	

    2.966	

   2.254	 

   5.220	

  36.639	munkah.
kifiz.
VIII.03.	

VIII.	

      -	I.01-II.28.
VIII.01-VIII.31.

107.300	

       -	VI.25-VII.26.
I.01-I.06.
(26.193)
(  4.995)
  31.188	I.07-
I.07.

      714	I.08-
III.31.

 69.217	

          
 25.600	

      -	

     
 19.419	

     -146	

   -6.358	

 -6.504	

 25.923	

elpostázva
VIII.14-én	
			VII.27-
VIII.09.
 11.460						

 11.460				

 11.460	
elpostázva
VIII.31-én	

36.250	VII.01-
VII.31.
 36.250	VIII.10-
VIII.23.
 11.460				

 12.200		

 23.660				

 23.660	munkah.
kifizetés
IX.03.	

IX.	

 36.250	

     -	VIII.24-
VIII.31.
  6.548	

      -	

      -	

      -	

 12.200		

 54.998	

  3.626	

 10.366	

 13.992	

 41.006	munkah.
kifizetés
X.03.	

X.	

 36.250	IX.01.
IX.30.
 36.250	IX.01
IX.30.
 24.556	

      -	

      -	

       -	

 12.200	

      -	

 36.756	

        -	

      786	

      786                    	

 35.970	munkah.
kifizetés
XI.03.	

XI.	

 36.250	X.01-
X.31.
 36.250	X.01-
X.31.
 25.375	

      -	

       -	

      -	

 12.200	

      -	

  37.575	

        -	

    1.000	

  1.000	

 36.575	folyó-
számlára
utalás	

XII.	

 36.250	XI.01-
XI.30.
 36.250	XI.01-
XI.29.
 23.738	

      -	

       -	

       -	

 12.200	

      -	

  35.938	

        -	

       606	

      606	

  35.332	folyó-
számlára
utalás	
	395.850	395.850	103.137	 56.996	      714	137.515	140.800	 20.550	459.712	  10.586	  26.079	  36.665	423.047